बिनिखाइनो बिसाइख’थिखौ लानानै जेबो जिंगा सिनांगौ गैया होन्ना प्रमद बर’आ रोखा बुंथियो। बिटिआर सुक्टिनि उनावबो एनडिएफबिनि गायसनगिबि आफादगिरि रन्जन दैमारीआ जोबथेसालिनिफ्राय उदां जायैखौ लानानै प्रमद बर’आ बुङोदि बिटिआर सुक्टिनि गेजेरजों सानसे समाव रन्जन दैमारीआ उदां जागोन बिनि थाखाय सम नांगोन होन्ना रोखा बुंथियो आरो आथिखालनि आसाम सोरखारा बिटिआर ओन्सोलाव जौगालु बिथांखिफोरखौ मावफुंनायाव नोजोर होदों लोगोसे एनडिएफबि केडार आरो लिदारफोरनि केच फोरखौबो मोनसेनि उनाव मोनसे बोस्रांनायनि थाखाय खामानि मावबोबाय थादों होन्नानै रोखा बुंथियो।